kardosdrur/scandi-wiki huggingface dataset:
Johannes Buchholtz

Johannes Buchholtz (22. februar 1882 i Odense – 5. august 1940 i Struer) var en dansk forfatter og trafikassistent.

I 1902 kom han til Struer, hvor han som trafikassistent fik arbejde ved Statsbanerne. I 1908 blev han gift med Olga og i 1911 flyttede de ind i et nyopført hus, som de selv havde tegnet i alle detaljer. 

I 1915 indledte Johannes Buchholtz et betydeligt forfatterskab med romanen Egholms Gud og i de følgende år fulgte bog på bog. Han blev i 1917 den første modtager af Drachmannlegatet for hans roman Egholms gud. I 1924 var det økonomisk muligt for ham at opgive arbejdet ved jernbanen. Indtil sin død i 1940 var Johannes Buchholtz en af Danmarks mest læste forfattere. 1938 modtog han Ingenio et arti.

Olga og Johannes Buchholtz gæstfrie hjem udviklede sig til et populært samlingssted for især Limfjordsegnens mange øvrige digtere og forfattere, bl.a. Jeppe Aakjær, Thøger Larsen, Johan Skjoldborg, Johannes V. Jensen m.fl. 

Huset, der nu indgår som en væsentlig del af Struer Museum, rummer et af Danmarks bedst bevarede interiører fra 20erne og 30erne og er samtidig et dybt originalt og smukt kunstnerhjem.

Huset rummer mange vidnesbyrd om de hyppige besøg af andre kunstnere og Buchholtz store kærlighed til gamle møbler, ure og sjove påfund bemærkes over alt i det særprægede hjem. Alt er indrammet af den for Buchholtz så karakteristiske ultramarinblå farve. 

Man får adgang til huset gennem Struer Museum.

Hvert år udfordres Struer Gymnasiums elever til at deltage i en skrivekonkurrence i Johannes Buchholtz' navn, nemlig Buchholtz Prisopgave.

Eksterne henvisninger 
 

 Struer Museums hjemmeside
 Johannes Buchholtz på Dansk Forfatterleksikon

Noter 

Romanforfattere fra Danmark
Modtagere af Ingenio et arti
Danskere i 1900-tallet
Personer i Kraks Blå Bog (afdøde)
Personer fra Odense
Personer i Dansk Biografisk Leksikon
Ansatte i DSB
Dansksprogede forfattere fra Danmark
Laserskæring

Laserskæring er en metode, der anvendes til udskæring af pladeemner i vilkårlig facon med anvendelse af laserlys. 

Teknologien har igennem de sidste godt 20 år betydet en væsentlig billiggørelse af mange mekaniske konstruktioner. Emner der tidligere har været fræsede i facon, kan nu laserskæres med en betragtelig tidsbesparelse til følge.

Foruden metal bruges teknikken også til at foretage udskæringer af plastic i pladetykkelser op til 30 mm med en CO2-laser. Laserskæring af plastic er et meget anvendt værktøj til hurtigt at skabe prototyper.
Ny online laserskæring af plast, træ og læder gør det muligt for artist og handyman at fremstille virkelige ting fra tegninger.

References

Eksterne henvisninger 

Maskinarbejde
Pilgrim (flertydig)

Ordet pilgrim har flere betydninger:

 Pilgrim – person der foretager en pilgrimsfærd (dvs. en rejse med et religiøst formål)
 Pilgrimmene – puritansk gruppe, der i 17. århundrede på skibet Mayflower udvandrede til Nordamerika, hvor de grundlagde en engelsk koloni.
 Pilgrimsmyten – fortolkning af kristendommen, hvor hændelser i dette liv blot er noget foreløbigt og midlertidigt.
 The Pilgrim's Progress – allegorisk roman fra 1678 af John Bunyan (da. 'En Pilgrims Vandring').
 The Pilgrim's Progress – opera fra 1951 af Ralph Vaughan Williams baseret på Bunyans roman.
 Pilgrim A/S – dansk smykkeproducent.
 Pilgrim (sang) – sang skrevet og sunget af Mø.
Obertrubach

Obertrubach er en kommune i Landkreis Forchheim i Regierungsbezirk Oberfranken i den tyske delstat Bayern.

Geografi 
Kommunen ligger i Naturpark Fränkische Schweiz-Veldensteiner Forst og som mange andre byer i Fränkische Schweiz har turismen stor betydning (880 gæstesenge). I Obertrubach har floden Trubach sit udspring.

Nabokommuner er (med uret fra nord): Gößweinstein, Pottenstein, Betzenstein, Hiltpoltstein, Gräfenberg, Egloffstein

Landsbyer og bebyggelser 

Fränkische Schweiz
Silkeplante

Silkeplante (Asclepias) er en stor slægt med ca. 140 arter, der hovedsageligt er udbredt i Nordamerika. Det er stauder (eller sjældnere: enårige planter), som har en stiv, opret og forgrenet vækst. Mange af arterne forvedder nederst på skuddene. Alle dele af planterne rummer en hvid mælkesaft, som indeholder bl.a. alkaloider, latexer og kardenolider. Visse arter er giftige.

Stængler og blade er hårløse. Bladene er modsatte eller kransstillede, og de er som regel smalle og elliptiske med hel rand. Blomsterne er samlet i endestillede, skærmagtige stande. De enkelte blomster er regelmæssige og 5-tallige med gule, orange, røde eller blårøde kronblade. Frugterne er bælgkapsler, som rummer mange frø med lange, hvide frøhaler ("silke").

Her beskrives kun de arter, som bliver dyrket i Danmark.

 Kæmpesilkeplante (Asclepias syriaca)
 Orange silkeplante (Asclepias tuberosa)
 Ravsilkeplante (Asclepias curassavica)
 Rosensilkeplante (Asclepias incarnata)

 Asclepias acida
 Asclepias amplexicaulis
 Asclepias asperula
 Asclepias brachystephana
 Asclepias californica
 Asclepias decumbens
 Asclepias eriocarpa
 Asclepias erosa
 Asclepias exaltata
 Asclepias fascicularis
 Asclepias galioides
 Asclepias hallii
 Asclepias hirtella
 Asclepias humistrata
 Asclepias involucrata
 Asclepias lanceolata
 Asclepias latifolia
 Asclepias linearis
 Asclepias meadii
 Asclepias mexicana
 Asclepias obovata
 Asclepias ovalifolia
 Asclepias perennis
 Asclepias pumila
 Asclepias purpurascens
 Asclepias quadrifolia
 Asclepias rubra
 Asclepias speciosa
 Asclepias stenophylla
 Asclepias subulata
 Asclepias subverticillata
 Asclepias sullivantii
 Asclepias variegata
 Asclepias verticillata
 Asclepias vincetoxicum
 Asclepias viridiflora
 Asclepias viridis
 Asclepias welshii

Planteslægter
Afsnit af Zack og Codys Søde Hotelliv

Zack og Codys Søde Hotelliv (The Suite Life of Zack & Cody) er en amerikansk tv-serie bestående af 87 afsnit fordelt på tre sæsoner, der blev sendt fra 18. marts 2005 til 1. september 2008. Serien blev efterfulgt af Det søde liv til søs med en del af de samme personer.

Serieoversigt

Afsnit

Sæson 1 (2005–2006) 
Sæson 1 består af 26 afsnit, der blev optaget fra september 2004 til maj 2005.

Sæson 2 (2006–2007) 
Sæson 2 består af 39 afsnit, der blev optaget fra september 2005 til august 2006.

Sæson 3 (2007–2008) 
Sæson 3 består af 22 afsnit, der blev optaget fra februar til august 2007.

Se også 
 Det Søde Liv til Søs-afsnit

Eksterne henvisninger 
 
 Zack og Codys Søde Hotelliv  på TV.com

Zack og Codys Søde Hotelliv

it:Zack e Cody al Grand Hotel#Episodi
Oz Clarke

Oz Clarke (født 1949) er en anerkendt vinanmelder og -ekspert. Han var indtil 1984 sanger og skuespiller, men vin overtog hans liv, og han har siden skrevet meget om emnet og vundet mange internationale priser som Wine Magazine Book of the Year og Wine Guild of the United Kingdom Wine Writer.

Vinanmeldere
Personer fra Storbritannien
Beat It

"Beat It" er en hitsingle fra den afdøde Michael Jackson. Den er på albummet Thriller som er det mest sælgende nogensinde. "Beat It" er rock i modsætning til Jacksons mange popsange. "Beat It" vandt to Grammy Award-priser og har solgt 668.000 digital-downloads i USA. I 2008 blev sangen genindspillet af Jackson og Fergie til Thriller 25. Fall Out Boy har også udgivet deres udgave af sangen, hvor John Mayer spillede guitarsoloen.

Produktion og musik 
"Beat It" skrev Michael Jackson til sit Thriller-album. Medproduceren Quincy Jones ønskede en ambitiøs, "sort" rock and roll-sang. Rock and roll var, dog, ikke en genre, som Jackson før havde vist interesse i. Jackson sagde senere om "Beat It": "Jeg ønskede at skrive en sang, som er den slags sang, jeg ville købe, hvis jeg skulle købe en rocksang... Det er derfor jeg valgte den, og jeg ville have, at børn skulle lide den – skolebørn såvel som børn i gymnasiet." Jones hørte de første, indtalte vokaler og sagde, at det var det, han var ude efter. Rockguitaristen Eddie Van Halen, leadguitarist i hård rock-bandet Van Halen, lagde en guitarsolo til sangen. Efter at Jones havde ringet til Van Halen og bedt ham om at deltage i nummeret, troede Van Halen, at nogen lavede telefonfis med ham. Da Van Halen fandt ud af, at opkaldet var seriøst, indspillede han sin guitarsolo uden betaling. "Jeg gjorde det som en tjeneste", sagde musikeren senere. "Jeg var et stort fjols ifølge resten af bandet, vores manager og alle andre". Jeg blev ikke udnyttet. Jeg vidste, hvad jeg gjorde – jeg gør ikke noget medmindre, jeg vil".  Van Halen indspillede sit bidrag efter, at Jones og Jackson ankom til guitaristens hus med sangens "skeletversion". En af Van Halens kammerater Steve Lukather, fra bandet Toto, sagde: "Fra starten var vi glade, da vi syntes Eddie havde spillet en god solo. Men Quincy syntes, det var for hårdt. Så jeg måtte skrue ned for lyden, som var blevet påvirket af distortion, og det var det, der blev udgivet."  Sangen var blandt de fire sidste, der blev lavet færdigt til Thriller. De andre var "Human Nature", "P.Y.T. (Pretty Young Thing)" og "The Lady in My Life".

På optagelsen, hvor Van Halens guitarsolo begynder, er der lyd, som lyder som en, der banker på en dør. Det påstås, at den der bankede på, var en person der tog hen til Van Halens pladestudio. En anden historie påstår, at lyden blot var musikeren, der bankede på sin egen guitar. Sangteksterne i "Beat It" er om nederlag og mod og er blevet beskrevet som en "trist kommentar til menneskets natur". Sætningen "don't be a macho man" (du behøver ikke at være en macho mand) siges af Jackson, hvori han udtrykker sin utilfredshed med vold, mens han også refererer til misbruget af ham i barndommen. Misbruget blev begået af hans far Joseph.

Fall Out Boy version

Referencer

Eksterne henvisninger 
 s Vevo-kanal

Sange af Michael Jackson
Sange fra 1982
Singler fra 1983
Pinzberg

Pinzberg er en kommune i Landkreis Forchheim i Regierungsbezirk Oberfranken i den tyske delstat Bayern. Den er administrationsby for
Verwaltungsgemeinschaft Gosberg.

Geografi 
Pinzberg ligger i Region Oberfranken-West.
Der er følgende landsbyer: Dobenreuth, Gosberg, Pinzberg, Elsenberg

Nabokommuner er (med uret fra nord):
Wiesenthau, Leutenbach, Kunreuth, Effeltrich, Forchheim
Jean Tiberi

Jean Tiberi (født 30. januar 1935 i Paris, Frankrig) er en fransk politiker, der fra maj 1995 til marts 2001 var borgmester i hovedstaden Paris. Han overtog posten fra Jacques Chirac, der efterfølgende blev landets præsident.

Ven af Jean-Edern Hallier, han har været medlem af InterHallier Circle siden 2019 .

Kilder

Eksterne henvisninger 

Politikere fra Frankrig
Jacob Zuma

Jacob Gedleyihlekisa Zuma (født 12. april 1942 i KwaZulu-Natal i Sydafrika) er en sydafrikansk politiker. Zuma var Sydafrikas præsident 2009-2018, og leder af regeringspartiet African National Congress (ANC) 2009-2017. Forinden havde han været landets vicepræsident fra 1999 til 2005. 

Jacob Zuma er af zulu-afstamning og tilhører Zuma-klanen. Han betegnes ofte med sine initialer JZ eller med sit Zulu-kaldenavn Msholozi.

Politisk karriere 
Jacob Zuma er en af de mest prominente Zulu-politikere inden for ANC, hvor har nyder stor opbakning fra en række venstreorienterede valgkredse og grupperinger, uanset at han blev tvunget ud af regeringen i 2005 efter anklager om korruption.

Han opretholdte en stor popularitet blandt specielt Zuluer og ungdomsgrupper inden for ANC, som fastholder opfattelsen af at Zuma ydede sit store bidrag til bekæmpelse af Sydafrikas tidligere apartheid-regime. Under retsagen mod Zuma, der endte med at blive tilbagevist, blev han under hele forløbet aktivt støttet af sine politiske supportere, der samledes udenfor retsbygningen, hvor de tilkendegav deres opbakning til Zuma. 

Jacob Zuma blev valgt til præsident (formand) for ANC den 18. december 2007 efter at han i et kampvalg besejrede den hidtidige leder (og landets daværende præsident) Thabo Mbeki under 52nd National Conference of the African National Congress i Polokwane.

Korruptionsager
I 2018 var der  anklager mod Jacob Zuma om korruption og personlig berigelse, og den 12. februar 2018 fik han et ultimatum fra ANC om at trække sig fra præsidentposten indenfor 48 timer. I første omgang nægtede Zuma at se realiteterne i øjnene, men trak sig fra posten kort før deadline. Alternativet ville sandsynligvis have været et mistillidsvotum fra parlamentet.

Han blev i 2018 sigtet for bedrageri, kriminalitet og hvidvaskning af penge i forbindelse med våbenhandel i hans ni år som præsident. Han blev 29. juni 2021 idømt 15 måneders fængsel for foragt for retten efter udeblivelse fra en afhøring i  der undersøger beskyldningerne mod ekspræsidenten.

I september 2021 afviste den sydafrikanske forfatningsdomstol  tidligere præsident Jacob Zuma's andragende om at ophæve dommen og fastholdt de 15 måneders fængsel for foragt for retten.

Referencer

Eksterne henvisninger 

Sydafrikas præsidenter
Politikere fra Sydafrika
Sokodé

Sokodé er en by i det centrale Togo, der med et indbyggertal på  er landets næststørste efter hovedstaden Lomé. Byen er desuden hovedstad i regionen Centrale.

Kildeangivelser 

Byer i Togo
Dapaong

Dapaong er en by i det nordlige Togo, med et indbyggertal (pr. 2003) på cirka 49.000. Byen er placeret cirka 25 kilometer fra grænserne til henholdsvis Burkina Faso og Ghana.

Byer i Togo
Kara

Kara er en by, der er hovedstad i regionen Kara i den nordlige del af Togo. Byen, der tidligere var kendt som Lama-Kara (nu en forstad), har  indbyggere og er landets tredjestørste by.

Byen er hjemsted for regionsadministrationen, en del industri, Togos andet universitet, Université de Kara, flere hoteller, et stort marked, og i nærheden ligger lufthavnen Niamtougou International Airport.

Den tidligere togolesiske præsident Gnassingbé Eyadéma blev født i nærheden af byen, og byen udviklede sig under hans styre til at være en af Togos vigtigste byer.

Kildeangivelser 

Byer i Togo
Poxdorf (Oberfranken)

Poxdorf er en kommune i Landkreis Forchheim i Regierungsbezirk Oberfranken i den tyske delstat Bayern.
Den er en del af Verwaltungsgemeinschaft Effeltrich.

Geografi 
Poxdorf ligger i Regnitzdalen ved udkanten af Fränkische Schweiz mellem byerne Erlangen og Forchheim, omkring syv kilometer sydøst for Forchheim. Nabokommuner er (med uret fra nord):Forchheim, Effeltrich, Langensendelbach, Baiersdorf
Egmont Studentergaard

Egmont Studentergaard er et selvejende kollegium i Risskov, der er en forstad til Aarhus. Kollegiets gamle del er tegnet af C.F. Møllers Tegnestue og opført i 1964 med støtte fra Egmont H. Petersens Fond. Kollegiet blev ombygget og fik en tilbygning i 2012-2013 tegnet af Arkitektfirmaet Frost Larsen i Skanderborg.

Kollegiet har 146 værelser og har adresse på Tranekærvej med ca. 5 km til Aarhus Universitet og Aarhus centrum. Der er ca. 2,5 km til Riis Skov og ca. 3 km til Den Permanente Badeanstalt. Der er ca. 0,5 km til indkøbsmuligheder og posthus m.m.

Blandt kollegiets kendte tidligere beboere kan nævnes Bertel Haarder og Svend Auken.

Faciliteter
Hvert værelse er på 12 m2 med tilhørende 6 m2 egen forgang med indbyggede skabe, samt eget toilet og bad, i alt 18 m2. Alle værelser har internetopkobling og tv-stik. Der er fælleskøkkener, som hver benyttes af 17-18 beboere. Køkkenerne er udstyret med tv.

Beboerne har adgang til festsal/tv-stue og gårdhave. Herudover er der lokaler til f.eks. billard, bordfodbold og bordtennis samt motionsrum, cykelværksted, musiklokale og mødelokale. Der er fælles vaskeri.

Arrangementer
Der afholdes årligt festarrangementer, heriblandt:
Årsfest
Fastelavn
Tour de Køkken
Sankt Hans
Septemberbar
Nytårsfest

Ombygning og udvidelse
Kollegiet gennemgik i 2013 en modernisering, som ud over nye køkkener også omfatter en udvidelse med en ekstra etage. Udvidelsen giver plads til 42 nye værelse, som hver har et lille tekøkken (dog uden køleskab, ovn og kogeplader) for uden de større fælleskøkkener. Kollegiets arkitektoniske fremtoning ændres markant med den nye etage, da det selvsagt aldrig var tiltænkt, at det funktionalistiske kollegiebyggeri fra 1960'erne skulle udvides opad og i en helt anden arkitektonisk stil med andre typer materialer. Bygningen mister sin harmoni, men giver på den anden side plads til flere studerende, og en modernisering/renovering var tiltrængt.

Ansøgning om værelse
Ansøgning om værelse foretages på www.ungdomsboligaarhus.dk

Referencer

Egmont Fonden
Etableret i 1964
Kollegier i Aarhus
Cypresulvefod

 
Cypres-Ulvefod (Diphasiastrum tristachyum) er en blågrøn ulvefodsplante med en dybt underjordisk hovedstængel. Den vokser i Danmark på bakkede heder.

Beskrivelse 
Cypres-Ulvefod er en krybende, ikke-epifytisk (dvs. jordboende) karplante. Den sporebærende plante består af en dybtliggende underjordisk jordstængel med trævlerødder og en overjordisk del, der har vifteformede udspilede oprette stængler med talrige, tæt tiltrykte, skælagtige blade. I toppen af visse skud sidder den 2-4 cm lange gullige strobilus på små ligeledes gullige stilke, der næsten er uden blade.

Dybtliggende underjordisk krybende jordstængel med små primitive hvidlige rødder.

Størrelse: 5-20 cm.

Voksested 
Planten er meget sjælden i Danmark, hvor den findes på bakkede heder i Jylland og på Bornholm, bl.a. Nørlund Plantage og Randbøl Hede i Midtjylland.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 

 Naturstyrelsen.dk: Nørlund Plantage 

Ulvefod-familien
Planter i Danmark
Flerårige urter
Bjergulvefod

 
Bjerg-Ulvefod (Diphasiastrum alpinum) er en 5-10 cm høj ulvefodsplante, der vokser på åbne heder og i grusgrave.

Beskrivelse 
Bjerg-Ulvefod er en jordboende (ikke-epifytisk), blågrøn karplante. Den sporebærende plante består af en jordstængel med trævlerødder og en overjordisk del, der har vifteformede udspilede oprette stængler med talrige, tæt tiltrykte, skælagtige blade. I toppen af visse skud sidder de 2-4 cm lange, gullige strobili parvis på små, ligeledes gullige stilke, der er næsten uden blade.

Det meste af planten er over jorden, men fra den krybende jordstængel udgår små primitive hvidlige rødder.

Højde: 5-10 cm.

Udbredelse 
I Danmark er planten fredet, men sandsynligvis forsvundet, og vurderet som Regionalt uddød på Den danske Rødliste 2019. Den er tidligere kendt fra Vendsyssel, Anholt og områder omkring Viborg.

Referencer

Eksterne henvisninger 

Ulvefod-familien
Planter i Danmark
Flerårige urter
Alpinplanter
Grønlands flora
Atakpamé

Atakpamé er en by i det sydlige Togo, med et indbyggertal på . Byen er hovedstad i Togos Plateaux Region og ligger 161 kilometer nord for hovedstaden Lomé.

Kildeangivelser 

Byer i Togo
Pretzfeld

Pretzfeld er en købstad (markt) i Landkreis Forchheim i Regierungsbezirk Oberfranken i den tyske delstat Bayern.
Der er en betydningsfuld rokokokirke, St. Kilian, bygget i det 18. århundrede af Johann Jakob Michael Küchel fra Bamberg .

Geografi 
Kommunen ligger i Fränkische Schweiz ved floden Wiesent, og er kendt for sine frugtplantager. Floden Trubach munder ud i Wiesent i kommunen.

Nabokommuner 
Nabokommuner er (med uret fra nord): Ebermannstadt, Gößweinstein, Egloffstein, Leutenbach, Kirchehrenbach, Weilersbach

Bydele, landsbyer og bebyggelser

Eksterne henvisninger 

Fränkische Schweiz
STS-61-A

STS-61-A (Space Transportation System-61-A) var Challengers 9. rumfærge-flyvning, opsendt d. 30. oktober 1985, og som vendte tilbage d. 6. november 1985. Det er den eneste gang. at otte personer har fløjet med rumfærgen fra starten til landingen.

Missionen medbragte det tyske rumlaboratorium Spacelab D1 med 75 eksperimenter, og satellitten Global Low Orbiting Message Relay (GLOMR) blev sat i kredsløb.

Besætning 
   Henry Hartsfield (kaptajn)
   Steven Nagel (pilot)
   James Buchli (1. missionsspecialist)
   Guion Bluford (2. missionsspecialist)
   Bonnie Dunbar (3. missionsspecialist)
   Reinhard Furrer (1. nyttelastspecialist)
   Ernst Messerschmid (2. nyttelastspecialist)
   Wubbo Ockels (3. nyttelastspecialist) ESA

Missionen 

Hovedartikler:

Eksterne henvisninger 
 STS-61-A NASA 

Rumfærgeprogrammet
Danny Abdalla

Danny Abdalla (født Hussein Ali Abbas) er eller var præsident for Den Internationale Klub, en kriminel gruppe i Danmark bestående hovedsageligt af indvandrere. Han har afsonet en narkodom i Statsfængslet Østjylland og siden en dom for vold og afpresning i Vridsløselille Fængsel.

Den kendte forsvarsadvokat Laue Traberg Smidt, tidligere folketingsmedlem for Venstre og generalsekretær for Red Barnet, er blevet idømt 30 dages betinget fængsel for at have lækket oplysninger til Danny Abdalla.

Danny Abdalla blev i 2007 genstand for et meget omtalt hadebrev fra Hells Angels-rockeren "Jønke".

Ifølge Jønke blev Abdalla smidt ud af Den Internationale Klub i 2008.

Israelsk kollaboratør 
Abdallah er i Danmark på tålt ophold, da han risikerer dødstraf, hvis han bliver sendt tilbage til sit hjemland, Libanon. Han er kommet på Hizbollahs dødsliste efter at have samarbejdet med den israelske efterretningstjeneste Mossad om at snigmyrde Hizbollahlederen Ragheb Harb i 1985 og for at bortføre Hizbollahchefen sheik Abdul Karim Obeyd i 1989. Dette foregik under den libanesiske borgerkrig, da Israel invaderede landet. I 1989 flygtede han til Israel og i 1992 til Danmark sammen med sin israelske kone. Parret bor i Aalborg og har fire børn. I juni 2001 blev han idømt 15 års fængsel in absentia af Beirut-domstolen.

Eksterne kilder/henvisninger 

 Ekstra Bladet – Abdalla har uindskrænket magt

Personer fra Libanon
Narkoforbrydere fra Danmark
Levi Eshkol

Levi Eshkol (Hebraisk: לֵוִי אֶשְׁכּוֹל), født Levi Školnik (el. Levi Shkolnik, Hebraisk: לֵוִי שׁקוֹלנִיק) den 25. oktober 1895 i Oratov near Kijev, Ukraine – 26. februar 1969 i Jerusalem) var en jødisk forkæmper for etablering af staten Israel og senere israelsk politiker.

Levi Shkolnik voksede op i Ukraine, hvor hans mor havde en Hasidic-baggrund, mens hans far kom fra en Mitnagdim-familie. Levi gennemgik en traditional uddannelse og som 19-årig rejste han i 1914 til Palæstina, dengang en del af det Osmanniske Rige. Levi tilsluttede sig hurtigt derefter den britiske hærs jødiske legion, der under første verdenskrig kæmpede mod det Osmanniske Rige i bl.a. Palæstinaregionen.

Efter etablering af staten Israel, blev Eshkol indvalgt i det israelske parlament Knesset i 1951 som medlem af partiet Mapai. Han var landbrugsminister indtil 1952, hvor han blev udpeget til finansminister og efterfølger for den netop afdøde Eliezer Kaplan. Eshkol opretholdt sin post som finansminister gennem de efterfølgende 12 år, hvor han etablerede sig som et af Mapei-partiets bærende medlemmer, og han blev udpeget af premierminister David Ben-Gurion som hans efterfølger som regeringsleder. 

Levi Eshkol tiltrådte som Israels premierminister den 21. juni 1963 og opretholdt posten indtil sin død (som 73-årig) som følge af et hjertetilfælde den 26. februar 1969. Han blev efterfulgt på posten som premierminister af Golda Meir.

Abba Eban var som udenrigsminister fra 1966 indtil 1974 en væsentlig rådgiver og støtte for såvel Levi Eshkol som for efterfølgeren Golda Meir.

Politikere fra Israel
Israels premierministre
Solvang (Californien)

Solvang er en by i Santa Barbara County, nord for Los Angeles, i den amerikanske delstat Californien. I 2010 var der 5.245 indbyggere. Byen i det solrige Californien har fået øgenavnet "Danish Capital of America".

Byen blev oprettet af en gruppe danske lærere i 1911. Byen blev opbygget efter dansk forbillede med bindingsværkshuse, skole, landsbykirke og kopier af Dybbøl Mølle og Rundetårn. Byens museum, Elverhøj Museum, ligner en dansk bondegård fra 1700-tallet, indrettet med gamle danske møbler, og selv byens park blev opkaldt efter H.C. Andersen.

Solvang ligger midt i det californske vinområde Santa Ynez Valley, hvor en række gårde tilbyder vinsmagning.

Solvang var beliggenhed for nogle af scenerne i den Oscar -vindende film Sideways fra 2004.

Galleri

Se også 
 Dannevirke, New Zealand – en dansk udvandrerby i New Zealand
 Tres Arroyos – en dansk udvandrerby i Argentina

Eksterne henvisninger 

 Solvang Visitors Bureau
 Solvang santabarbaraca.com

Byer i Californien
Danskere i udlandet
Etableret i 1911